google/wiki40b huggingface dataset:
Milton Ager

Låter i kulturkanon

Låter (som han skrev med andre og) som av Alec Wilder regnes for å høre med i kulturkanonen den store amerikanske sangboka er blant annet «A Young Man's Fancy», «I'm Nobody's Baby». Wilder karakteriserte låtene som «Fremragende individuelle sanger: 1920-1950».
Cahors

Historie

Byen het Divona før romertiden og var hovedstad for den galliske stammen cadurci. I middelalderen var Cahors en viktig handelsby og dessuten sentrum for sørfranske pengevekslere, og hadde også et eget universitet
Ramot i Gilead

Ramot i Gilead (hebraisk: רָמֹת גִּלְעָד; «Høydene i Gilead») som lå øst for Jordanelven i oldtidens Israel, var en av de levittiske byene, og som også ble utvalgt til tilfluktsby . Den tilhørte stammeområdet til Gads stamme. Stedet er nevnt tyve ganger i den hebraiske Bibelen, blant annet i Femte Mosebok og Josvas bok.

Historiske hendelser

Ramot i Gilead ble valgt av kong Salomo som hovedstaden i hans sjette distrikt, noe som omfattet landsbyen Jair og regionen Argob i Basan, således forsterker det antagelse at de levittiske byene fungerte som administrative sentre fra Davids tid.
Byen falt i hendene på arameerne (Syria), hvilket ble oppfattet som et fryktelig tilbakeslag, i tiden hvor kongedømmet var delt i et nordrike (Israel) og et sørrike (Judea). Her, i løpet av slaget ved Ramot i Gilead forente Ahab av Israel fra nordriket seg med Josjafat av Juda fra sørriket for å møte trusselen fra nord. Akab ble såret av en pil, som fikk dødelig utgang. Han ble lagt i sin stridsvogn vendt mot sine menn, men om kvelden var han død og seieren var arameernes.
I en senere hendelse var også de to jødiske rike samlet mot en ytre trussel, da kjempet Ahasja av Juda og Joram av Israel mot Hasael, konge av Aram-Damaskus (Syria), og Joram ble såret. Byen ble annektert av Aram.
Det var i Ramot i Gilead at hærføreren Jehu ble salvet av Elisjas tjener for å bli den neste kongen.
I 733 f.Kr. tok den assyriske herskeren Tiglat-Pileser III.

Lokalisering

Ramot i Gilead har med stor sannsynlighet blitt identifisert med Reimun på den nordlige skråningen av elven Jabbok, rundt 8 km vest for Gerasa (dagens by Jerash), en av byene i Dekapolis.
WKB-approksimasjon

WKB-approksimasjonen gir en tilnærmet løsning av Schrödinger-ligningen for en partikkel som beveger seg i et potensial i en dimensjon. Den er basert på antagelsen at dette forandrer seg lite over en strekning som tilsvarer de Broglies bølgelengde for partikkelen. Approksimasjonen gir resultater som ligger tett opp til den klassiske beskrivelsen av bevegelsen og omtales derfor ofte som halvklassisk. Matematisk tilsvarer den overgangen fra å beskrive lys som utbredelse av en bølge til lysstråler i geometrisk opptikk formulert ved eikonalapproksimasjonen.
Approksimasjonen har fått sitt navn etter initialene til fysikerne Gregor Wentzel, Hendrik A. Kramers og Léon Brillouin som benyttet den i moderne kvantemekanikk selv om grunnlaget for metoden var tidligere benyttet innen optikken og kjent fra mer generell,  anvendt matematikk.
Hattemaker

Hattemaker er et tradisjonsrikt håndverksyrke som ble praktisert av fagfolk som var spesialister i fremstilling av hatter. Allerede i 1363 ble det registrert et hattemakerlaug i Nürnberg. På 1700-tallet var det ett av minst 60 håndverksfag som ble praktisert i Norge. I likhet med mange andre håndverksyrker ble også dette utkonkurrert av industriell produksjon. I dag er hattemakerfaget karakterisert som «verneverdig» både i Norge og Tyskland slik at fagkunnskapen holdes i hevd og det er mulig å få en utdannelse i faget.
Tittelen hattemaker brukes av håndverkere som både lager og selger hatter – i første rekke snakker man da om hatter til menn. Hatter til kvinner ble i første rekke laget av modister. Hattemakeren bruker materialer som filt, lerret, tekstil, lær, pels eller strå som råvarer til å fremstille og forme de hodeplaggene som skal produseres.
I folketellingene fra 1801, 1865 og 1875 er det registrert fra ca. 100 til 150 personer med hattemakervirksomhet og relaterte yrker i Norge. 1900-tellingen viser at hattefabrikkene er kommet for fullt og alt i alt er ca. 450 personer registrert med et yrke relatert til hatteproduksjon og -salg. Etter andre verdenskrig har hattens popularittet vært synkende og hattemakere og hatteforretningene har stort sett forsvunnet også i Norge. Hattemakeriet i Trondheim og Hatteholm i Oslo er to unntak.
Klassiske hatter produseres nå oftest av store hattemakervirksomheter som har store deler av verden som marked. Blant disse er f.eks Stetson og Borsalino. Men det finnes fortsatt håndflettede stråhatter på markedet som da selvsagt lages av hattemakere i lavkostland.

Jørgen Hattemaker

Om ikke hodeplagget han laget er udødelig, er hattemakeren udødeliggjort i det norske språk av dikteren Alf Prøysen gjennom tittelen Kong Salomo og Jørgen Hattemaker. Det brukes i en rekke sammenhenger for å beskrive forskjellene mellom rik og fattig, mellom en betydningsfull og en ubetydelig person.
Rochefort (øl)

Rochefort er et trappistøl brygget i Notre Dame de St Remy, et kloster like utenfor Namur i regionen Vallonia i Belgia. Klostret som tilhører trappistordenen (opprinnelig en gren av Cistercienserordenen) er et av elleve kloster som får kalle sitt øl for trappistøl. Ølproduksjonen er på cirka 18 000 hektoliter per år.
Den første bryggerivirksomheten i klostret skjedde allerede i 1595 av cisterciensermunker. Gjennom århundrene har klosteret utvidet og blitt gjenoppbygget flere ganger. Den siste ødeleggelsen skjedde i 1789 og den siste gjenopbyggningen var i 1887. Ølproduksjonen ble gjenopptatt i 1899.
Trappistmunkene, som lever et svært strengt og tilbaketrukket liv, lar seg ikke påvirkes av tidens trender og moter, men brygger kun det som trengs for å overleve. Overskuddet går til veldedige formål noe som er et krav for å kunne kalle ølet sitt for Trappist.
Man kan kjøpe Rochefort 6, Rochefort 8 og Rochefort 10 på Vinmonopolet.
Rossiya

Historie

Rossiya ble etablert i 1992 og er eid av den russiske stat. I 2006 fusjonerte den russiske staten Rossiya Airlines med Pulkovo Aviation Enterprise, og det dannet Rossiya. Det nye selskapet begynte med flyvninger 29. oktober 2006, og flyr i dag til destinasjoner i Europa, Afrika og Asia.
Monbijouparken

Monbijouparken (tysk: Monbijoupark) er en park i Mitte i Berlin. Parken er 30 dekar stor og begrenses i sør av Spree, i vest av Monbijoustrasse, i nord av Oranienburger Strasse og Monbijouplatz. Parken ligger innenfor den historiske bydelen Spandauer Vorstadt.

Historie

Inntil 1959 sto på parkens område Schloss Monbijou, som ble sterkt skadet under den andre verdenskrigen. Slottet ble revet av myndighetene i DDR.
Parken ble i 2006 renovert for 3,3 millioner euro, bl.a. med en bred strandpromenade.
Monbijoubroen ble også gjenoppført i 2006 og forbinder parken med Bodemuseet og Museumsøya.
Inderøen fogderi

Inderøen fogderi (Inderøens Fogderie) var et fogderi i Nordre Trondhjems amt. Det grenset til Namdalen fogderi i nord, Fosen fogderi i vest og Stjør- og Værdalen fogderi i sør. 
I 1910 omfattet fogderiet landkommunene Ytterøy, Mosvik, Verran, Inderøy, Røra, Sandvollan, Sparbu, Beitstad, Ogndal, Namdalseid, Egge, Kvam, Stod, Snåsa.
Lepturobosca

Utseende

Middelsstore, noe kraftige, mørke trebukker, kroppen tett kledt med korte, lyse (gjerne grønnlige) hår. Antennene er tynne og kortere enn kroppen. Hodet er fremoverstrakt og relativt lite, pronotum litt bredere enn langt og rundet. De har en tydelig, innsnørt "hals" bak på hodet. Dekkvingene dekker hele bakkroppen og er jevnt avsmalnende bakover, beina er slanke.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt i det meste av Holarktis.
The Wizards

Historie

Bandet kom til Stockholm og få måneder etter hadde de fått platekontrakt og spillejobber på spillestedet Nalen. De reiste rundt på folkparkturneer i Sverige, ble hyret inn som studiomusikere for andre artister og fikk store oppslag i svenske tenåringsmagasiner og fikk varme opp for The Who under deres Sverige-turné i 1965. De ble også hentet tilbake til Norge og ble med i TV-programmet Pop-korn og skapte hysteri på konsertstedet Rondo. Selv om bandet oppnådde en viss popularitet, fikk de aldri det store gjennombruddet. Likevel ga de ut seks singler i tiden i Stockholm mellom 1964-1967. Platesamlere har i senere tid betalt flere tusen for en for å få tak i disse seks singleplatene. The Wizards hadde reist til Stockholm et år tidligere enn The Pussycats, og det var Wizards som fikk Pussycats til å følge etter og hjalp dem i begynnelsen. Bandet ble oppløst i 1967. I senere år har låtene deres havnet på diverse samlealbum, blant annet Norsk Rocks Historie Vol. 3: Beatgrupper 1964–1967. Først i 2016 ble singlene gitt ut på et album under eget navn, med tittelen The Singles 1964-1967.
Gordon

Etymologi

Gordon er dannet av et skotsk etternavn som har opprinnelse i stedsnavnet Gordon, «stor festning», i Berwickshire. Etternavnet kan også være dannet av det normanniske stedsnavnet Gourdon dannet av fornavnet Gordus.
Gordon er også et jødisk navn som betyr «fra Grodno». Grodno er et stedsnavn i Hviterussland, og betyr «by».
Gloucestershire

Historie

Gloucestershire er et historisk grevskap som er omtalt i Den angelsaksiske krønike for 900-tallet, skjønt områdene Winchcombe og Forest of Dean ble ikke lagt til før på slutten av 1000-tallet. Gloucestershire inkluderte opprinnelig Bristol, den gang en liten by. Det rurale samfunnet flyttet til havnebyen som Bristol etter hvert ble til, og byens befolkning vokste stort, særlig under innflytelse av den industrielle revolusjon. Bristol ble et grevskap i egen rett, adskilt fra Gloucestershire og Somerset i 1373. Den ble senere en del av grevskapet Avon fra 1974 og til 1996.
Drone (film)

Drone er en norsk dokumentarfilm regissert av Tonje Hessen Schei og produsert av Lars Løge og Jonathan Borge Lie for Flimmer Film.
Filmen handler om CIAs hemmelige dronekrig, og følger den tidligere dronepiloten Brandon Bryant. Andre medvirkende inkluderer Shahzad Akbar, Noor Behram, Michael Haas, Clive Stafford Smith, og Chris Woods. Filmen hadde kinopremiere 27. februar 2015.
Uslar

Historie

Uslar nevnes første gang i 1006/1007 under navnet Husleri.
Wire (band)

Wire er en britisk punk-gruppe, dannet i 1976. Wire blir ofte glemt når man snakker om «pionérene» innenfor punk. Gruppen består av Colin Newman, Bruce Gilbert, Graham Lewis og Robert Gotobed. Som mange andre gryende punk-band hadde Wire sitt utspring fra kunstskolemiljøet i England i 1970-årene. En av grunnene til at gruppen ikke er like kjent som punk-band som Sex Pistols, The Clash etc. kan skyldes at gruppen blir sett på som et mer eksperimentelt band. Bandet har vært en inspirasjonskilde til nyere band som R.E.M..
Gruppens debutalbum, Pink Flag ble gitt ut i 1977. Albumet består av 21 korte sanger (ca. halvannet minutt) med høyt tempo og intensitet. Senere fulgte anerkjente album som Chairs Missing og 154. 
Wire er fortsatt aktive og ga ut sitt foreløpig siste album, Send, i 2003.
Fryktløs

Sporliste

1.«Fryktløs»
2.«Nyt stillheten»
3.«Tenk om»
4.«Hymne»
5.«Plass i hjertet»
6.«Fred»
7.«Slitt pysjamas»
8.«Skip frå sør»
9.«Alt eg kan»
10.«Løft»
11.«Rot som glimra»
12.«Vandring»
13.«Eg vil vent»
Giæverbreen

Giæverbreen er en isbre i Belgicafjella i Dronning Maud Land. Den strømmer i nordvestlig retning mellom Kerckhove de Denterghem-fjellet og Lahayefjellet.
Breen ble oppdaget og utforsket av en belgisk antarktisekspedisjon under ledelse av Gaston de Gerlache i 1957/58 som kalte den opp etter den norske polarforskeren John Giæver (1901–70), rådgiver for ekspedisjonen og leder av Maudheimekspedisjonen 1949–52. Navnet er ikke blant de offisielle norske stedsnavn i Antarktis som godkjennes av Norsk Polarinstitutt.
DX-Listeners’ Club

DX-Listeners’ Club (DXLC) ble etablert i 1955 og var da en av de første organiserte klubbene for DX-ing i Europa. Siden starten har DXLC gitt ut medlemsbladet DX-News, som de første årene kom ut på engelsk ettersom organisasjonen da tok imot medlemmer fra hele kontinentet.
I dag retter DXLC seg mot norske og nordiske DX-ere og medlemsbladet kommer ut på norsk åtte ganger i året i en papirutgave samt en Internett-distribuert pdf-versjon.
Organisasjonen har vel 190 medlemmer.
Høsten 1997 var DXLC arrangører av det årlige nordiske mesterskapet i DXing, «Nordx ‘97».
Vestlandshallen

Vestlandshallen er en hall i Myrdal, Åsane, i Bergen kommune. Hallen er på 8 924 m², har en tilskuerkapasitet på 4 800 personer, og består av en kunstgressflate som tilfredsstiller internasjonale (UEFA) krav. Det er i tillegg fire løpebaner à 100 meter med hoppegrop for lengdehopp.
Grunnet forsinkelser ved oppgraderingen av Varden Amfi, var Vestlandshallen hjemmebane for Løv-Ham Fotball de første hjemmekampene i 2008.
Adam pagria

Adam pagria (persisk: Adam legeme) er i mandeismen urmenneskets og dermed alle menneskers legeme. Alle menneskelige kropper er ifølge denne lære å tilbakeføre til denne urkropp.
Spaper- og lysvesenet Ptahil, sønn av Abathur, skampe sammen med sine hjelpere denne kropp, og de syv planeter, og de tolv dyrekretser, fra leire og andre elementer. Sammen med Ruha gav han åpnden til Adam pagria. Manda d-Haije og Hibil ga den som mørkt ansette kroppen en lys sjel (Adam kasia). Hans livsledsagerske er Hawa.
Hjernekontusjon

Cerebral kontusjon eller hjernekontusion (latin: contusio cerebri), en form for traumatisk hjerneskade, er blå merker på hjernevevet. På samme måte som med blå merker i annet vev, kan cerebrale kontusjoner assosieres med flere mikroblødninger, små blodkar som lekker inn i hjernevevet. Kontusjoner skjer i 20-30 % af de svære hodeskadene.
Skaden kan skape en forringelse i mental funksjon over tid, og i den akutte fasen kan den resultere i hjernekompresjon, en livsfarlig tilstand der deler av hjernen presses forbi deler av kraniet. Derfor er formålet med behandling å forhindre farlige stigninger i intrakranialt trykk, trykket inne i kraniet.
Kontusjoner heler formentlig selv uten medisinsk intervensjon.
Statens trafikklærerskole

Statens trafikklærerskole var en skole, etablert i Oslo i 1970 under navnet Statens kjørelærerskole, Oslo. Skolen flyttet til Stjørdal sommeren 1972 og fikk samtidig navnet Statens trafikklærerskole, Stjørdal (STLS).
Skolen ble fra 2004 en del av Høgskolen i Nord-Trøndelag, og fra 2016 en del av Nord universitet. Trafikklærerutdanningen ved Nord universitet på Stjørdal tilbyr toårig grunnutdanning for trafikklærere, påbygning til bachelor i trafikkpedagogikk og videre- og spesialutdanning innenfor trafikkpedagogikk.

Historie

Skolen ble opprettet ved vedtak i Statsråd 10.april 1970.  Kontorsjef i vegdirektoratet E. Hjeltborg var skolens leder i Oslo. Rektors foreløpige adresse var TRYGG TRAFIKK, Vesselsgt 6, Oslo 1.  Skolen leide midlertidige lokaler hos Jernbaneskolen i Oslo, og engasjerte lærere lokalt for gjennomføring av kurs i Oslo. Arne Johnsen, senere Biltilsynssjef i Molde, var kursleder.
Skolen flyttet til Stjørdal sommeren 1972 og fikk samtidig navnet Statens trafikklærerskole (forkortet til STLS). Budsjettet for 1972 ble vedtatt 24.nov.1971, ref. Budsjett-innst. S. nr. 12. (1971-72).  Høsten 1972 ble det gjennomført et 3 måneders nemdprøvekurs for sertifisering av trafikklærere.  Elevene var kjøreinstruktører fra hele landet.  Kurset inneholdt teori og praksis.  Erfarne trafikklærere fra Trondheim ble engasjert som øvingslærere på kurset, de stilte med skolelokaler, skolebiler og elever (førerkortaspiranter).  Nemdprøvekurset ble avsluttet med en 6 timers skriftlig eksamen, praktisk prøve i egenkjøring med kommentarer og praktisk prøve i lærerdyktighet (undervisning av førerkortaspirant i bil), og tilslutt en muntlig prøve for en prøvenemd bestående av 3 personer oppnevnt av Vegdirektoratet.
Trafikklærerskolens første rektor i Stjørdal var Gunnar Hole 1972-1985.  Knut Schønberg var formann i styret for Statens trafikklærerskole.
Høsten 1973 startet trafikklærerskolen med ett-årig grunnutdanning. Nå hadde skolen egne øvingsbiler og egne ansatte øvingslærere.  Elevene som kom fra hele landet hadde teori og praksis annehver dag. Kjell Torsmyr, ansatt i 1973, ble senere rektor og dekan i perioden 1985-2005. Torsmyr har skrevet skolens historie.
Terrorangrepet i Bu Mohammed 17. april 2008

Bakgrunn

Provinsen Diyala, der Baquba ligger, har de seneste månedene i 2007 og 2008, sett flere harde kamper mellom irakiske sikkerhetsstyrker, amerikanske militære og sunnimuslimske opprørere, inklusive al-Qaida. Al-Qaida skal også ha forflyttet sin aktivitet til Diyala-provinsen etter å ha blitt jaget vekk fra Bagdad og Anbar-provinsen lenger vest i landet.

Angrepet

En gruppe med mennesker hadde samlet seg for å kondolere de etterlatte etter to nylig døde medlemmer av en lokal gruppe som hadde vært med på å slåss mot al-Qaida i Irak. Ifølge enkelte meldinger var de to avdøde sønnene til den lokale sjeiken i landsbyen Bu Mohammed som forsvant og ble funnet drept.

Skader

Mellom 30 og 60 ble meldt drept i angrepet, mens antallet skadde ikke var kjent.

Ansvar

Ingen tok på seg ansvaret for angrepet, men al-Qaida får ofte skylden for terrorangrep mot begravelser i Irak.
FA-cupen 1946/47

FA-cupen 1946/47 var den 66. sesongen av den engelske FA-cupen. Charlton Athletic vant finalen 1–0 over Burnley.
HTC Desire HD

Kilder

HTC.com – HTC Desire HD
Nankaiuniversitetet

Nankaiuniversitetet (kinesisk: 南开大学; pinyin: Nánkāi Dàxué) er et statlig universitet i Folkerepublikken Kina. Det ble grunnlagt i 1919, og har sitt sete i bydistriktet Nankai i Tianjin.
Grunnleggerne var de patriotiske utdannelsespolitikerne Zhang Boling (1876–1951) og Yan Fansun (1860–1920).
Tidligere statsminister Zhou Enlai studerte ved Nankai.
Arkiv for nordisk filologi

Arkiv for nordisk filologi var det første tidsskrift, som utelukkende var viet studiet av de nordiske språk og Nordens eldre litterære åndsliv. Tidsskriftet ble til under det andre nordiske filologmøte i 1881. De fire første bind kom ut i 1883–1888 i Kristiania med Gustav Storm som redaktør. I 1889 kom tidsskriftet ut i Lund med Axel Kock som redaktør.
Cheirodontus

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Artene er utbredt i Australia.
Kvaløysletta

Kvaløysletta er et tettsted på Kvaløya i Tromsø kommune, ca. 6 km nordvest for Tromsø sentrum. Det ligger ved Sandnessundet på østsiden av Kvaløya, og er knyttet til Tromsøya via Sandnessundbrua. Kvaløysletta hadde 8 681 innbyggere per 1. januar 2017.
Kvaløysletta er også en bydel i Tromsø.
Hovassdalen naturreservat

Om området

Hovassdalen er avgrenset mot fjellheier som når opp til om lag 600 moh. Det er et skogs- og myrområde med flere vann i tillegg til Hovatn. Berggrunnen er granittiske bergarter, men også øyegneis, båndgneis og granodiorittisk gneis finnes i soner. Disse er næringsfattige og gir grunnlendt mark med mye fjell i dagen på koller og i noen av dalsidene. Der er det også soner med amfibolitt som gir bedre vekstrunnlag. Løsmassene er trolig morenematerieale. 
Store arealer i Hovassdalen er dekket av røsslyng og blokkebærskog. I lyngen finnes også blåtopp, klokkelyng, rome og kystbjønnskjegg, kornstarr, krypvier og pors. Rødmuslingmose er en moseart som finnes der, det samme gjelder stripefoldmose. I Kvernhuslia er det registrert storstylte (Bazzania trilobata). Ved Vasslandstjønn er det edelløvtrær som spisslønn, hassel, lind og hengebjørk. Selv om dette er furuskog, er skogen glissen. I liene kan skogen likevel nå opp til en høyde på 20 meter, trærne er godt over hundre år gamle.
NM i mangekamp 1920

NM i mangekamp 1920 var en del av NM i friidrett 1920.
Det ble konkurrert i femkamp og tikamp for menn. 
Mesterskapet i femkamp ble arrangert i Stavanger 13. juni.
Mesterskapet i tikamp ble arrangert i Kristiania 8.-9. juli.
Nei

Nei (norrønt: nei) er en norsk interjeksjon og et norsk substantiv som indikerer avvisning, uenighet, avslag eller viser negativ respons eller utbrudd. Som regel er «nei» det motsatte av ja. Å riste på hodet er i mange kulturer også ensbetydende med nei.
Robert Fitzhamon

Robert Fitzhamon (født mellom 1045 og 1055, død mars 1107) var lord av Gloucester og deltok i Normannernes invasjon av England i 1066.
Ola Thune

Annet

Han er bosatt i Oslo, og ble i 2000 gift med Haleh, opprinnelig fra Iran. Thune har to døtre, en fra tidligere forhold og en med Haleh. 
Thune har mottatt flere utmerkelser for sitt arbeid. Blant annet ble han av VG-leserne kåret til «Årets Navn» i 1992 og fikk samme år Røde Kors' pris som «Årets Medmenneske».
Norgesmesterskapet i rullebrett

NM er ei årlig rullebrett-konkurranse som holdes i flere byer i Norge. NORB NM er Norges største nasjonale skateboardarrangement, med størst oppmerksomhet fra deltakere, publikum og presse.
NM var for første gang i 1989 i Stavanger da skating ble tillatt etter en tids forbud i Norge.
I 2008 vann Gustav Tønnesen senior (over 16) og Herman Stene junior (under 16).
I 2009 blir NM i Fysak Hallen i Bergen i begynnelsen av August.
Fornvännen

Fornvännen er et av Nord-Europas ledende vitenskapelige tidsskrifter innen arkeologi og eldre kunsthistorie. Den har blant annet Nordens største anmelderavdeling på fagområdet. Artiklene er skrevet på nordiske språk, engelsk eller tysk med sammendrag på engelsk. Tidsskriftet kommer ut med fire hefter per år.
Fornvännen ble utgitt av Vitterhetsakademien fra 1906 og erstattet da Vitterhetsakademiens Månadsblad og Svenska Fornminnesföreningens Tidskrift. Fra juni 2000 finnes Fornvännen også i en elektronsk utgave på Internet. En skannet og OCR-fortolket nettversjon av tidsskriftets første 100 årganger med kraftfulle søkeverktøy ble satt i drift i november 2007. Fra og med mars 2009 er Fornvännen en Open Access-tidsskrift som blir publiseert seks måneder etter hvert nummer på papir.
Tiden fra manusinnlevering til publisering var 2008 ti måneder for lange artikler og mindre enn seks måneder for korte innlegg og bokanmeldelser.
Redaksjonsgruppen til Fornvännen består av professor i Lund og akademimedlem Lars Larsson, Martin Rundkvist, Elisabet Regner, Göran Tegnér og Jan Peder Lamm.
Lys gullrisengvikler

Utseende

En liten til middelsstor (vingespenn 11-16 millimeter), lysbrun vikler, arten ligner flere av de andre artene i slekten Eucosma. Forvingen har en del korte, lyse skråstreker langs framkanten, et avbrutt, lyst tverrbånd i den indre delen og et ovalt område med korte, svarte lengdestreker nær bakhjørnet.

Levevis

Denne arten kan finnes både i skog og i åpne områder. Larvene utvikler seg på blomsterhoder av gullris (Solidago virgaurea), der de spiser de modnende frøene.
De voksne viklerne flyr i juli-august.

Utbredelse

Arten er utbredt i Europa, unntatt lengst i nord, og i det nordlige Asia. I Norge er arten kjent fra Vestfold, Aust-Agder og Vest-Agder. Den blir vurdert som Sårbar (VU) i den norske rødlisten fra 2010.
Jinhu

Jinhu (kinesisk: 金湖县; pinyin: Jīnhú Xiàn) er et fylke i byprefekturet Huai'an i provinsen Jiangsu i Folkerepublikken Kina. Folketallet i 1999 var på 351 810 innbyggere.
Norsk bygningsarbeiderforbund

Norsk bygningsarbeiderforbund ble stiftet 1. november 1923. Forbundet ble dannet ved en sammenslutning av Norsk malerforbund og Træarbeiderforbundet i Norge. I 1949 gikk forbundet sammen med Norsk høvleriarbeiderforbund til Norsk bygningsindustriarbeiderforbund.

Kilder

Arbeiderhistorie 1999. Årbok for Arbeiderbevegelsens Arkiv og Bibliotek. Oslo 1999. ISBN 82-90759-16-9